stanford-oval/wikipedia huggingface dataset:
Steffen Søberg
Ura > Maajoukkueura

Søberg edusti Norjaa MM-kilpailuissa vuosina 2013, 2014, 2015, 2016 ja 2017. Vuosien 2013 ja 2015 turnauksissa hän toimi joukkueen kolmosmaalivahtina ja toimi ensimmäiseä mainitussa vain luukkuvahtina yhdessä ottelussa. Vuoden 2014 turnauksessa Søberg lähinnä jakoi torjuntavastuun Lars Haugenin kanssa ja sai tililleen kolme ottelua. Vuoden 2016 turnauksessa Søberg pelasi alkulohkon kaksi viimeistä ottelua. Hän toimi myös Norjan kolmosmaalivahtina Sotšin olympiakisoissa 2014, jolloin Søberg puki yhteen otteluun.
Søberg pelasi myös alle 20-vuotiaiden MM-kilpailuissa vuosina 2011 ja 2013, joista jälkimmäinen turnaus eteni I-divisioonassa. Vuoden 2011 turnauksessa hän jakoi Norjan torjuntavastuun Lars Voldenin kanssa. Vuoden 2013 turnauksessa Søberg torjui Norjalle kultaa ja oli nostamassa joukkuetta seuraavaksi vuodeksi pääsarjaan. Hänellä oli koko turnauksen paras torjuntaprosentti (95,1) ja päästettyjen maalien keskiarvo (1.38). Søberg valittiin myös Norjan parhaaksi pelaajaksi.
Søberg edusti Norjaa myös alle 18-vuotiaiden MM-kilpailuissa vuosina 2010 ja 2011. Hän toimi koko vuoden 2010 I-divisioonan turnauksen ajan Norjan kakkosmaalivahtina Lars Voldenille, eikä saanut peliaikaa. Søberg voitti kuitenkin A-lohkon kultaa ja oli nostamassa joukkuetta pääsarjaan vuoden 2011 turnaukseen. Hän toimi siinä Norjan ykkösmaalivahtina ja palkittiin joukkueensa yhtenä kolmesta parhaasta pelaajsta, mutta joukkue putosi turnauksen päätteeksi takaisin I-divisioonaan.
Muuta

Søbergin pikkuveli Markus pelaa hyökkääjänä Steffenin joukkuetoverina Vålerengassa. Hänellä on Columbus Blue Jacketsin NHL-varaus vuodelta 2013. Heidän äitinsä on kotoisin Yhdysvalloista.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2011 | U18 | 6 | 1 | 4 | 339 | 22 | 0 | 3.90 | 93,1 |
| 2011 | JMM | 3 | 1 | 2 | 135 | 8 | 0 | 3.57 | 91,3 |
| 2013 | JMMd1 A | 5 | 4 | 0 | 303 | 7 | 0 | 1.38 | 95,1 |
| 2014 | MM | 3 | 0 | 3 | 176 | 6 | 0 | 2.05 | 94,8 |
| 2016 | MM | 2 | 1 | 1 | 120 | 4 | 0 | 2.00 | 92,3 |
Suunnistuksen maailmanmestaruuskilpailut 2009

Suunnistuksen maailmanmestaruuskilpailut 2009 pidettiin 16.–23. elokuuta 2009 Unkarin Miskolcissa. Sekä miehet että naiset kilpailivat kolmella henkilökohtaisella matkalla ja viestissä. Sveitsi voitti kolme kultamitalia, Norja, Ranska, Ruotsi, Tšekki ja Venäjä yhden.
Karmala (Intia)

| Karmala |
| --- | --- |
 Karmala
 Koordinaatit: 18°25′N, 75°12′E 
Valtio:  Intia
Osavaltio:  Maharashtra
Alue:  Sholapur
Väkiluku (2001):  21 928
Aikavyöhyke:  UTC+5.30
Infobox OKVirheellinen NIMI-arvo: 
Karmala (marathiksi करमाळा, Karamāḷā) on kaupunki Maharashtran osavaltion Sholapurin alueella Intiassa. Kaupungin pääkieli on marathi. Kaupungin asukasluku oli 21 928 vuoden 2001 väestönlaskennan mukaan.
Suuri junakisa

| Suuri junakisa> Thomas & Friends: The Great Race |
| --- | --- |

Ohjaaja:  David Stoten
Käsikirjoittaja:  Andrew Brenner
Tuottaja:   Ian McCue  Robert Anderson  Lynda Craigmyle  Jane Sobol 
Säveltäjä:   Chris Renshaw  Oliver Davis  Andrew Brenner 
Valmistustiedot
Valmistusmaa:  Yhdistynyt kuningaskunta
Tuotantoyhtiö:   Arc Productions  HIT Entertainment 
Levittäjä:  HIT Entertainment
Ensi-ilta:  2016
Kesto:  60 min
Aiheesta muualla
IMDb 
Infobox OKNimi-testi OK: 
Suuri junakisa[lähde? ] (engl. Thomas & Friends: The Great Race) on suoraan videolle julkaistu brittiläinen animaatioelokuva vuodelta 2016, joka perustuu televisiosarjaan Tuomas Veturi. Elokuvan tietokoneanimaation on tehnyt Arc productions.
Ääninäyttelijät

| 0 | 1 | 2 |
| --- | --- | --- |
|  John Hasler   | … |  Kerry Shale   |
|  Keith Wickham   | … |  Tina Desai   |
|  Rufus Jones   | … |  Rasmus Hardiker   |
Lähde

↑  Empire Cinemas Film Synopsis – Thomas & Friends: The Great Race  31 March 2016. Empirecinemas.co.uk. Viitattu 7 April 2016.
Sri Chinmoy

| Sri Chinmoy |
| --- | --- |

Henkilötiedot
Syntynyt: 27. elokuuta 1931  Shakpura, Bangladesh
Kuollut: 11. lokakuuta 2007  New York, Yhdysvallat
Kansalaisuus:   Intia
Muut tiedot
 Nimikirjoitus
Chinmoy Kumar Ghose (27. elokuuta 1931 Shakpura, Bangladesh – 11. lokakuuta 2007 New York) eli Sri Chinmoy oli intialainen rauhanfilosofi, taiteilija, kirjailija, muusikko, urheilija ja henkinen opettaja. Chinmoy syntyi Intian Itä-Bengalissa, joka nykyään on Bangladeshia. Hän oli nuorin seitsemästä sisaruksesta. Hän liittyi vuonna 1944, kun hänen molemmat vanhempansa olivat kuolleet, Sri Aurobindo ashramiin Etelä-Intiassa, jossa hän vietti seuraavat kaksikymmentä vuotta henkisissä harjoituksissa. Vuonna 1964 hän muutti New Yorkiin ja meni töihin Intian konsulaattiin. Vuonna 1966 hän avasi ensimmäisen meditaatiokeskuksensa. Nykyisin keskuksia on yli sata ympäri maailmaa. Chinmoy asui Queensissä New Yorkissa, missä hän myös vietti viimeiset elinpäivänsä.
Chinmoyn opetuksiin kuului meditaatio ja fyysisen kunnon ylläpitäminen. Monet hänen seuraajansa juoksevat maratoneja tai kilpailevat triathlonissa. Chinmoyn filosofia on inspiroinut monia kuuluisia muusikoita, kuten kitaristi Carlos Santanaa ja John McLaughlinia.
Chinmoy työskenteli yli 40 vuotta maailmanrauhan puolesta. Hän oli vuonna 2007 ehdolla Nobelin rauhanpalkinnon saajaksi. Hänen yksinkertainen viestinsä oli, että maailmanlaajuinen rauha alkaa henkilökohtaisesta rauhasta, rauhasta ihmisen sydämessä:"Kun elämme sydämessä, tunnemme, että olemme kaikki yhtä perhettä." Chinmoy pyrki omalla elämäntyöllään — rauhanmeditaatioillaan, kirjallisuudellaan, aforismeillaan, musiikillaan, taiteellaan ja urheilusaavutuksillaan — herättämään ihmisissä kiinnostuksen löytää rauhan ja harmonian lähde omasta sisimmästään.
World Harmony Run, Kansainvälinen rauhanjuoksu

Chinmoy tunnetaan Suomessa ehkä parhaiten Kansainvälisestä rauhanjuoksusta (World Harmony Run), jossa palavaa soihtu siirtyy juoksijalta toiselle ja maasta toiseen. Viestijuoksu on järjestetty kaikissa maanosissa, yli 130 maassa. Suomessa juoksu on järjestetty yhdeksän kertaa vuodesta 1987 lähtien. Tapahtuman suojelijoina Suomessa ovat olleet muun muassa rouva Tellervo Koivisto, ministeri Elisabeth Rehn, tohtori Pentti Arajärvi ja kansanedustaja Erkki Tuomioja. Suomessa Rauhanjuoksua ovat tukeneet valtioneuvos Harri Holkeri ja useana vuonna Suomen Urheiluliitto. Vuoden 1983 rauhannobelisti Lech Wałęsa on sanonut: Rauhanjuoksun reitti yhdistää kaikki maat yhdeksi, ikään kuin niiden rajoja ei olisi olemassa.
Rauhankonsertit, maalaustaide ja kirjallisuus

Chinmoy pyrki inspiroimaan ihmisiä yli 40 vuoden ajan musiikkinsa, maalaustaiteensa ja kirjallisuutensa kautta. Vuodesta 1984 lähtien hän piti yli 800 rauhankonserttia eri puolilla maailmaa, kuten Lontoon Royal Albert Hallissa, New Yorkin Carnegie Hallissa, Tokion Nippon Budokanissa ja Pariisin Le Zenithissä. Chinmoy konsertoi Suomessa 1986 Helsingin yliopiston juhlasalissa ja Retretissä. Vuonna 1998 hän konsertoi toistamiseen Helsingin yliopiston juhlasalissa.
Chinmoyn taiteellinen ura alkoi vuonna 1974. Hän kehitti oman maalaustyylinsä, jota hän kutsui Jharna-Kalaksi, taiteeksi, joka ”pulppuaa kuin lähde luovuuden alkulähteestä.” Chinmoy maalasi yli 200 000 teosta. Ne ovat olleet näytteillä ympäri maailman, muun muassa New Yorkissa, Pariisissa, Lontoossa, Australian Canberrassa, Ottawassa ja Helsingissä. Chinmoy toivoi, että hänen maalauksensa inspiroisivat ihmisiä pohtimaan sisäisen elämän kauneutta ja rikkautta.
Chinmoyn kirjallinen tuotanto käsittelee ihmisen sisäistä kasvua. Hänen runojaan, novellejaan ja näytelmiään on julkaistu runsaan 1500 niteen verran. Hänen tuotantoaan on ilmestynyt suomeksi, mm. Ole onnellinen (2005), Kansakuntien sielujen seppele (1998, Yhdistyneissä kansakunnissa New Yorkissa ja Genevessä pidettyjä puheita), Meditaatio (1998), Viisautta ennen viisautta (1995, aforismikokoelma) ja Kauneimpia Kukkais-liekkejä (1990, aforismikokoelma). Lisäksi vuonna 2007 ilmestyi Chinmoyn elämäkerta.
Sri Chinmoy Peace-Blossoms

Yli 1100 maamerkkiä ympäri maailman on omistettu rauhan asialle. Näitä paikkoja kutsutaan nimellä Sri Chinmoy Peace-Blossoms. Jokaisen Peace-Blossoms-paikan muistolaatta muistuttaa ihmiskunnan yhteisestä pyrkimyksestä tasapainoon ja harmoniaan.
Suomessa rauhan asiasta muistuttavat Helsingin Töölönlahden puistossa sijaitseva Suomen Peace-Blossoms-Nations-muistolaatta (1998), rauhanmaileiksi nimetyt juoksureitit Helsingissä (1986) ja Vaasassa (1988), Pellon rauhansilta (1992) ja Tornion ja Haaparannan Green Zone -golfkenttä (1992). Vuonna 1992 Pellon rauhansiltaa olivat vihkimässä Ruotsin ulkoministeri Margaretha af Ugglas ja Suomen ulkoministeri Paavo Väyrynen. Green Zone -golfkentän vihki Tornion kaupunginjohtaja Hannes Manninen. Vuonna 1998 Töölönlahden puistossa sijaitsevan muistolaatan paljastustilaisuudessa olivat paikalla keskustan eduskuntaryhmän puheenjohtaja Aapo Saari sekä Chinmoy.
Lifting Up the World with a Oneness-Heart -ohjelma

Vuonna 1988 Chinmoy ryhtyi nostamaan ihmisiä yhdellä kädellä päänsä yläpuolelle tätä tarkoitusta varten rakennetulla nostolaitteella. Tämä oli Chinmoyn tapa huomioida henkilöitä, jotka olivat omalla esimerkillään inspiroineet muita ihmisiä. Hän kutsui tätä ohjelmaa nimellä Lifting Up the World with a Oneness-Heart (Maailman nostaminen ykseyden-sydämellä). Hän ehti nostaa yli 7 500 ihmistä kaikilta elämän aloilta. Heihin kuuluivat muiden muassa presidentti Nelson Mandela, arkkipiispa Desmond Tutu, yhdeksänkertainen olympiavoittaja Carl Lewis, Sting, Muhammad Ali ja intialainen muusikko Ravi Shankar.
YK:n rauhanmeditaatioryhmä

Vuonna 1970 Yhdistyneiden kansakuntien pääsihteeri U Thant kutsui Chinmoyn ohjaamaan YK:ssa rauhanhiljentymisryhmää, joka on tarkoitettu kaikkia kansallisuuksia ja uskontoja edustaville YK:n diplomaateille, delegaateille ja henkilökunnalle. Näiden hiljaisten rukous- ja meditaatiohetkien lisäksi ryhmä järjestää monia henkisiä sekä kulttuuri- ja urheilutapahtumia YK:n päämäärien vaalimiseksi.
Humanitaarinen avustustoiminta

Oneness-Heart-Tears and Smiles on Chinmoyn antama nimi humanitaariselle avustustoiminnalle, jota hänen oppilaansa harjoittavat ympäri maailman. Chinmoy uskoi, että henkisyys perustuu antamiseen. Yli 140 maata saa tällä hetkellä humanitaarista avustusta Sri Chinmoy -keskusten välityksellä.
Aiheesta muualla

Kuvia tai muita tiedostoja aiheesta Sri Chinmoy Wikimedia Commonsissa
Viralliset sivut Sri Chinmoy (Arkistoitu – Internet Archive)
Verkkosivut Sri Chinmoy Centre
Sri Chinmoy Pages (englanniksi)
Chinmoy Walesin prinsessa Dianan kanssa vuonna 1997.
Suunnistuksen maailmanmestaruuskilpailut 2008

Suomen naisten viestijoukkue juhlii maailmanmestaruutta.
Suunnistuksen maailmanmestaruuskilpailut 2008 pidettiin 10.–20. heinäkuuta 2008 Tšekin Olomoucissa. Sekä miehet että naiset kilpailivat kolmella henkilökohtaisella matkalla ja viestissä. Suomi voitti kaksi kultamitalia, Iso-Britannia, Norja, Ranska, Sveitsi, Tšekki ja Venäjä yhden.
Kapalointi

Kolmeviikkoinen vauva kapalossa.
Kapalointi tarkoittaa vauvan käärimistä liinaan niin että se kevyesti estää vauvaa liikkumasta. Vastasyntyneelle kapalo muistuttaa kohtua, mikä rauhoittaa ja helpottaa vauvan nukahtamista.
Vauvojen kapalointi on vuosituhansia vanha tapa. Vastasyntyneitä ovat kapaloineet niin antiikin kreikkalaiset kuin asteekitkin. Kapalointi on 1600-luvulta lähtien ollut lastenhoitokirjallisuuden keskeisimpiä aiheita. Suomen maaseudulla vastasyntyneiden kapalointi oli tavallista vielä 1930-luvulla, kunnes äitiyspakkauksen uudenlaiset vauvanvaatteet syrjäyttivät kapalointiperinteen.
Yhdysvalloissa kapalointi otettiin uudelleen käyttöön 1990-luvun alkupuolella, kun etsittiin keinoja vauvojen kipujen helpottamiseen. Länsimaissa kapalointia on perinteisesti tehty sairaaloissa, mutta kulttuuri on hiljalleen siirtynyt myös takaisin kotioloihin.
Aiheesta muualla

Kuvia tai muita tiedostoja aiheesta Kapalointi Wikimedia Commonsissa
Sumatriptaani

| --- | --- |

Sumatriptaani
Systemaattinen (IUPAC) nimi
3-(2-(Dimetyyliamino)etyyli)-N-metyyli-1H-indoli-5-metaanisulfonamidi
Tunnisteet
CAS-numero: 103628-46-2
ATC-koodi: N02CC01
PubChem CID: 5358
DrugBank: DB00669
Kemialliset tiedot
Kaava: C14H21N3O2S 
Moolimassa: 295.402 g/mol
Farmakokineettiset tiedot
Hyötyosuus: 14% nieltynä, 96% pistoksena ihon alle
Proteiinisitoutuminen: 14-21%
Metabolia: MAO-A
Puoliintumisaika: 2.5 h
Ekskreetio: 60% virtsa, 40% uloste
Terapeuttiset näkökohdat
Raskauskategoria:  C(US) 
Reseptiluokitus:    
Antotapa: nieltynä, ihonalaispistoksena, nenäsumutteena
Sumatriptaani on triptaani. Sitä käytetään lääkkeenä muun muassa Suomessa äkillisen migreenin hoitoon lähinnä tabletteina 50 tai 100 mg annoksin ja myös sarjoittaisen päänsäryn hoitoon itse ihon alle injektioneulalla pistetyin 6 mg annoksin. Sumatriptaania myydään Suomessa valmistenimillä Imigran, Oriptan ja Sumatriptan tabletteina, nenäsumutteena ja injektionesteenä.
Suomessa sumatriptaanin ostaminen itsehoitolääkkeenä eli ilman reseptiä on ollut mahdollista 2016 alkaen, mutta lääkkeen saanti reseptittä vaatii, että lääkäri on joskus todennut migreenin. Lääkkeen voi hätätapauksessa saada myös vanhentuneella reseptillä jos se on  sähköinen resepti ja enintään 6 kuukautta sitten vanhentunut.
Lääke tuli ensimmäisen kerran myyntiin 1991 USA:ssa, sittemmin muissa maissa, ja aluksi vain ihonalaispistoksin käytettävässä muodossa.
Käyttö

Tabletti toimii migreenin hoidossa tehokkaimmin kun se otetaan heti migreenin oireiden ilmettyä. Viivästely voi hidastaa lääkkeen kipua lievittävää vaikutusta. 50 mg tabletit lievittävät kivun noin 30%:lla käyttäjistä alle kahdessa tunnissa. Myös ihonalaispistoksia käytetään migreeniin ja 6 mg pistoksin päänsärky lievittyy noin 60%:lla alle kahdessa tunnissa.
Sarjoittaiseen päänsärkyyn lääke tehoaa ihon alle pistettynä nopeasti ja 6 mg annoksena se voi lievittää kivun alle 30 minuutissa 77%:lla käyttäjistä.
Huomiot

Sumatriptaani ei toimi hoitona hemiplegiseen- tai harvinaiseen basilaariseen migreeniin.
Lääkkeen käyttö ei ehkä ole turvallista jos potee tai on potenut joitain verenkiertosairauksia, kuten korkeaa verenpainetta, angina pectorista tai on saanut joskus aivohalvauksen. Käyttö voi nimittäin kohottaa riskiä saada jokin verenkierron häiriö. Myös pelkät viitteet joistain verenkiertosairauksista ja vakavasti maksan toimintaa heikentävät sairaudet voivat estää lääkkeen turvallisen käytön.
Lääke kuuluu USA:ssa raskauskategoriaan C eli sen vaikutusta sikiön kehitykseen raskaudessa ei ole tutkittu kylliksi. Lääkettä kannattaa siis käyttää raskaana vain silloin kun käytön mahdolliset hyödyt ovat haittoja suuremmat.
SSRI- ja SNRI-masennuslääkkeiden ja muiden triptaanien kanssa käytettynä sumatriptaani voi aiheuttaa serotoniinioireyhtymän. Koska aine muuntuu MAO-A-entsyymillä ei-aktiiviseen muotoon, voivat MAO-A:ta salpaavat MAO-estäjät voimistaa lääkkeen vaikutusta vaarallisesti. Sumatriptaania ei siksi tule käyttää jos viimeisen kahden viikon sisällä on käyttänyt MAO-estäjiä. Ergotamiinia tai sen kaltaisia lääkkeitä (mm. metysergidi, dihydroergotamiini) voi käyttää vasta kuuden tunnin kuluttua sumatriptaanin käytöstä, sillä nämä kaikki supistavat suonia ja tämä vaikutus voi yhteiskäytössä olla haitallisen voimakasta. Mäkikuismaa ei tule myöskään käyttää samanaikaisesti sumatriptaanin kanssa.
Sivuvaikutukset

Yleisiä sivuvaikutuksia, joita tulee noin 5%:lle käyttäjistä, ovat kihelmöinti, kuumat ja kylmät tuntemukset iholla sekä kipu tai paineen tunne. Noin 1%:lla käyttäjistä on rintakipua, leuka-, pää- tai niskajäykkyyttä sekä väsymystä. Alle 1%:lla on huimausta. Sivuvaikutukset voimistuvat annoskoon kasvaessa.
Harvinaisissa tapauksissa verenpaine voi kohota lääkettä käytettäessä merkittävästi, jopa niillä, keillä ei aiemmin ole ollut verenpaineongelmia.
Sumatriptaanin ja muiden migreenilääkkeiden (ergotamiini, opioidit, muut triptaanit) pitkäaikainen käyttö runsain annoksin voi aiheuttaa näiden lääkkeiden aikaansaamaa päänsärkyä.
Sumatriptaanin rikki voi sitoutua hemoglobiiniin, jolloin veri värjäytyy vihreäksi käytettäessä lääkettä runsain annoksin. Tilaa kutsutaan sulfhemoglobinemiaksi. Värjäytyminen on väliaikaista ja loppuu muutamassa viikossa lääkkeen käytön lopettamisesta.
Vaikutusmekanismi

Rakenteeltaan serotoniinin kanssa samankaltainen sumatriptaani on serotoniinireseptorien 5-HT1D ja 5-HT1B agonisti. Sumatriptaanin lääkevaikutus johtuu sen kyvystä estää kalsitoniini-geeniin liittyvää peptidiä (CGRP) todennäköisesti sen 5-HT1D/1B agonismin kautta. Tapa, jolla 5-HT1D/1B agonismi estää CGRP:n vapautumista, on kuitenkin tuntematon.
Epäillään, että CGRP herkistää kolmoishermon kipua aistivia soluja, voimistaen siten migreenin aikana koettua kipua. GCRP:tä pidetään nykyään keskeisenä migreenin osatekijänä, eivätkä sairaudessa havaittavat verenkiertohäiriöt aiheuta sairauden kipua, vaan ovat vain sen mahdollinen sivuoire. On siis todennäköistä että CGRP-välitteinen vaikutus sumatriptaanilla on sen ainoa merkittävä vaikutustapa, ja esim. sen vaikutukset verisuonistoon ovat olemattomat migreenin hoidossa. CGRP:n ja CGRP-reseptorien suorat estäjät nimittäin toimivat tehokkaina uudenlaisina migreenilääkkeinä vaikuttamatta verisuonistoon. Näitä lääkkeitä ovat monoklonaaliset vasta-aineet kuten kokeellinen Galcanezumab.
Aiheesta muualla

PubChem: Sumatriptan (englanniksi)
Human Metabolome Database (HMDB): Sumatriptan (englanniksi)
DrugBank: Sumatriptan (englanniksi)
Kyoto Encyclopedia of Genes and Genomes (KEGG): Sumatriptan (englanniksi)
ChemBlink: Sumatriptan (englanniksi)
Suomen joukkue jääkiekon maailmanmestaruuskilpailuissa 2007

Suomen jääkiekkomaajoukkue voitti hopeaa vuoden 2007 jääkiekon maailmanmestaruuskilpailuissa.
Maalivahdit

Fredrik Norrena
Kari Lehtonen
Sinuhe Wallinheimo ( ei pelannut )
Puolustajat

Toni Söderholm
Aki Berg
Petteri Nummelin
Lasse Kukkonen
Tuukka Mäntylä
Pekka Saravo
Jukka-Pekka Laamanen
Ville Koistinen
Hyökkääjät

Mikko Koivu
Sean Bergenheim
Tuomo Ruutu
Ville Peltonen
Antti Miettinen
Mika Pyörälä
Jari Viuhkola
Jukka Hentunen
Jere Lehtinen
Timo Pärssinen
Petri Kontiola
Jarkko Ruutu
Niko Kapanen
Tomi Kallio
Antti Pihlström
Valmennusryhmä

Erkka Westerlund, päävalmentaja
Risto Dufva, valmentaja
Hannu Virta, valmentaja
Timo Jutila, joukkueenjohtaja
Jari Kurri, general manager
Susanna Kaysen

| Susanna Kaysen> Henkilötiedot |
| --- | --- |
Syntynyt: 11. marraskuuta 1948 (ikä 75) Cambridge, Massachusetts, Yhdysvallat
Kirjailija
Tuotannon kieli: englanti
Esikoisteos:  Asa, As I Knew Him (1987)
Aiheesta muualla
Löydä lisää kirjailijoitaKirjallisuuden teemasivulta
Susanna Kaysen (11. marraskuuta 1948 Cambridge, Massachusetts, Yhdysvallat) on yhdysvaltalainen kirjailija. Kaysen syntyi ja kasvoi Cambridgessä, Massachusettsissa.
Vuonna 1967 Kaysen joutui masennuksen vuoksi psykiatriseen sairaalaan. Hänellä todettiin epävakaa persoonallisuus. Hän oli sairaalassa kahdeksantoista kuukautta. Kaysenin tunnetuin teos on hänen omiin muistelmiinsa perustuva Girl, Interrupted, joka kertoo hänen viettämästään ajastaan psykiatrisessa sairaalassa. Kirjasta on tehty elokuva Vuosi nuoruudestani, joka sai ensi-iltansa vuonna 1999. Elokuvassa Kaysenia esittää Winona Ryder.
Julkaisut

Asa, As I Knew Him (1987)
Far Afield (1990)
Girl, Interrupted (1994)
Camera My Mother Gave Me (2001)
Suomen joukkue jääkiekon maailmanmestaruuskilpailuissa 2006

Suomen jääkiekkomaajoukkue voitti pronssia vuoden 2006 jääkiekon maailmanmestaruuskilpailuissa.
Maalivahdit

Niklas Bäckström, Kärpät
Antero Niittymäki, Philadelphia Flyers
Fredrik Norrena, Linköpings HC
Puolustajat

Aki Berg, Toronto Maple Leafs
Lasse Kukkonen, Kärpät
Mikko Lehtonen, Kärpät
Mikko Luoma, Linköpings HC
Olli Malmivaara, SaiPa (ei pelannut)
Tuukka Mäntylä, Tappara
Petteri Nummelin, HC Lugano
Pekka Saravo, Luleå HF
Hyökkääjät

Sean Bergenheim, New York Islanders
Riku Hahl, HC Davos
Jukka Hentunen, HC Lugano
Jussi Jokinen, Dallas Stars
Tomi Kallio, Frölunda HC
Mikko Koivu, Minnesota Wild
Antti Miettinen, Dallas Stars
Ville Peltonen, HC Lugano
Esa Pirnes, Espoo Blues
Jani Rita, Pittsburgh Penguins
Jarkko Ruutu, Vancouver Canucks
Tuomo Ruutu, Chicago Blackhawks
Tommi Santala, Jokerit
Tomek Valtonen, Jokerit (ei pelannut)
Jari Viuhkola, Kärpät
Olli Jokinen, Florida Panthers
Johtoryhmä

Timo Jutila, joukkueenjohtaja
Erkka Westerlund, päävalmentaja
Risto Dufva, valmentaja
Hannu Virta, valmentaja
Jari Kurri, toimitusjohtaja
Henry Järvinen, mediakoordinaattori
Jammu Öunap, lääkäri
Markku Tuominen, lääkäri
Harri M. Hakkarainen, lääkäri
Jari Rautainen, fysioterapeutti
Timo Vaitinen, fysioterapeutti
Juha Sulin, hieroja
Pentti Lillfors, huoltaja
Kari Virpiö, huoltaja
Sudenpesä (vuoden 1948 elokuva)

| Sudenpesä> Pitfall |
| --- | --- |

Ohjaaja:  André de Toth
Käsikirjoittaja:   Karl Kamb  André de Toth  William Bowers 
Perustuu:  Jay Dratlerin romaaniin
Tuottaja:  Samuel Bischoff
Säveltäjä:  Louis Forbes
Kuvaaja:  Harry J. Wild
Leikkaaja:  Walter Thompson
Lavastaja:  Arthur Lonergan
Pääosat:   Dick Powell  Lizabeth Scott  Jane Wyatt 
Valmistustiedot
Valmistusmaa:  Yhdysvallat
Tuotantoyhtiö:  United Artists
Levittäjä:  United Artists
Ensi-ilta:  24. elokuuta 1948
Kesto:  85 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Sudenpesä (Pitfall) on André de Tothin ohjaama yhdysvaltalainen film noir -elokuva vuodelta 1948. Dick Powell esittää elokuvassa naimisissa olevaa vakuutusvirkailija John Forbesia, joka varastettua tavaraa etsiessään ajautuu suhteeseen Lizabeth Scottin esittämän pankkiryöstäjän tyttöystävän Mona Stevensin kanssa.
Roolit

| 0 | 1 | 2 |
| --- | --- | --- |
|  Dick Powell  | … |  John Forbes   |
|  Lizabeth Scott  | … |  Mona Stevens   |
|  Jane Wyatt  | … |  Sue Forbes   |
|  Raymond Burr  | … |  MacDonald   |
|  John Litel  | … |  syyttäjä   |
|  Byron Barr  | … |  Bill Smiley   |
|  Jimmy Hunt  | … |  Tommy Forbes   |
|  Ann Doran  | … |  Maggie   |
|  Selmer Jackson  | … |  Ed Brawley   |
|  Margaret Wells  | … |  Terry   |
|  Dick Wessel  | … |  poliisikersantti   |
Aiheesta muualla

Sudenpesä Internet Movie Databasessa (englanniksi)
Pitfall. Turner Classic Movies – TCM. Arkistoitu 28.11.2020. Viitattu 6.6.2022. (englanniksi)
Sukkularihmasto

Sukkularihmasto eli tumasukkula on kaksinapainen säiekimppu, joka havaitaan solunjakautumisen aikana. Sen tehtävä on ohjata kromosomien liikkeitä ja solunjakautumista. Solunjakautumisia ovat mitoosi eli tumanjakautuminen ja meioosi eli sukusolujen synty. Vaihetta, jolloin sukkularihmasto syntyy, kutsutaan diakineesiksi, joka on osa meioosin ensimmäistä vaihetta, joka on nimeltään profaasi 1.